En a primavera de 1938, Hitler fació medrar a predominancia d'o nazismo en o rechimen. Asinas, sustituyó a os chefes d'o Estato Mayor d'a Reichswehr, Werner von Fritsch (asusato falsament d'homosexual, probablement que por un dossier falso urdito por Hermann Göring) y Werner von Blomberg, establindo a Wehrmacht y metendo a la suya cabeza a os servils Alfred Jodl y Wilhelm Keitel. O conservador Konstantin von Neurath fue sustituito por o nazi Joachim von Ribbentrop como ministro d'Asuntos Foranos, y Hermann Göring sustituyó como ministro d'Economía a o conservador Hjalmar Schacht.